
DECRET D’ALCALDIA 
D’acord amb el que estableix l’article 21.1 de la Llei de bases de règim local 7/85, de 2 d’abril, l’alcaldessa en funcions adopta les resolucions que tot seguit es detallen:
PRIMERA. AIGÜES
1.1. 
Expedient 1297/2022. Revisió facturació aigua 1r trimestre de 2023 - Ptda. de Sant Honorat. Vista la sol·licitud de revisió de la facturació d’aigua d’una finca de la partida de Sant Honorat (núm. contracte 61.594), corresponent al 1r trimestre de 2023, ja que manifesta que el consum facturat no es correspon amb el consum realitzat, que es fa servir aigua pluvial i que un altre trimestre  que va tenir un consum molt elevat se li va revisar la facturació,
Resolc comunicar al sol·licitant que no es pot atendre la seva demanda ja que el consum ha existit, el comptador funciona correctament i s’han revisat les lectures anteriors i posteriors. Per això convé verificar que les instal·lacions interiors siguin correctes i no hi hagi pèrdues d’aigua.
1.2. 
Expedient 1081/2023. Canvi taxa recollida d’escombraries – c/ Carles Morató i pl. de Sant Jordi. Vista la sol·licitud presentada i subscrita per Josep Caballol i Guilanyà, representant de l’Associació Amisol, amb NIF núm. G25021338, en què exposa que s’ha detectat que s’està facturant la taxa de recollida d’escombraries corresponent a hotels, fondes, albergs i residències a dos contractes de la seva titularitat: carrer de Carles Morató (número de contracte 57.778) i plaça de Sant Jordi (número de contracte 60.390) i demana:
· que es rectifiqui la taxa esmentada ja que l’immoble del carrer de Carles Morató es destina al servei de Centre de Desenvolupament Infantil i Atenció Precoç i l’immoble de la plaça de Sant Jordi es destina a servei de suport a la llar i hi resideixen tres persones,
· que s’aboni la diferència d’imports entre la taxa d’hotels, fondes, albergs i residències i la taxa que correspongui aplicar per la situació dels dos immobles,
Resolc:
1. Aplicar, a partir del segon trimestre de 2023, al carrer de Carles Morató, la taxa de local comercial, serveis i oficines de -150 m2, i a la plaça de Sant Jordi, la taxa d’habitatge urbà amb participació.
2. Abonar la diferència d’imports entre les taxes esmentades des del 2n trimestre de 2019 i fins el 1 trimestre de 2023, ambdós inclosos, per un import de 2.115,06 €.
1.3 
Expedient 1140/2023. Taxa recollida d’escombraries – c/ de la Font del Corb. Vista la sol·licitud en què demana:
· que no s’apliqui la taxa de recollida d’escombraries d’habitatge urbà sense participació a un immoble situat al carrer de la Font del Corb ja que no s’hi porta a terme cap activitat ni comercial ni industrial,
· que es revisi la factura del primer trimestre de 2023,
Resolc:
1. No aplicar la taxa de recollida d’escombraries ja que no és un habitatge.
2. Retornar l’import de la taxa per aquest concepte corresponent al primer trimestre de 2023, per un import de 77,36 €.
1.4. 
Expedient 1145/2023. Taxa recollida d’escombraries – c/ de Sant Llorenç. Vista la sol·licitud presentada de retorn de la diferència d’import entre la taxa de recollida d’escombraries d’habitatge urbà sense participació i habitatge urbà amb participació, corresponent al 1r trimestre de 2023 d’un immoble situat al carrer de Sant Llorenç (número de contracte 58.115), ja que el pis està desocupat i no va rebre la comunicació on se li demanava la corresponent justificació d’habitatge buit,
Resolc:
1. Aplicar, a partir del 2n trimestre de 2023, la taxa de recollida d’escombraries corresponent a habitatge urbà amb participació.
2. Retornar la diferència entre les dues taxes esmentades per un import de 47,81 €.
SEGONA. CULTURA
2.1. 
Expedient 1149/2023. Revetlla de Sant Joan – barri Mirasol. Vista la sol·licitud presentada i subscrita per Nati Serra i Clusellas, amb DNI núm. ***2957**, representant dels veïns i veïnes del barri del Mirasol, en què, amb motiu de la revetlla de Sant Joan al barri Mirasol el dia 23 de juny, demana poder utilitzar una tarima per al músic,
Resolc concedir el que sol·licita amb la condició que s’han de fer càrrec d’anar a buscar i retornar el material esmentat.
2.2. 
Expedient 1151/2023. Club Bàsquet Solsona – utilització material. Vista la sol·licitud presentada i subscrita per Ricard Manzano Payerols, representant de l'entitat esportiva Club Bàsquet Solsona, amb NIF núm. G25050246, en què, amb motiu del sopar de final de temporada del Club Bàsquet Solsona el dia 17 de juny, davant del pavelló, demana poder utilitzar cadires, taulers i cavallets per a 100 persones,
Resolc concedir el que sol·licita amb la condició que s’han de fer càrrec d’anar a buscar i retornar el material esmentat. Cal separar i gestionar correctament els residus generats per aquesta celebració i adreçar-se a l'Oficina Ambiental de Solsona, situada al carrer de Llobera, 31, baixos, per sol·licitar els contenidors per al reciclatge de les deixalles.
TERCERA. GOVERNACIÓ
3.1.
Expedient 1045/2023. Baixa de la llicència de gual – c/ de Sant Agustí. Vista la sol·licitud de baixa de la concessió de la llicència per col·locar un gual d'entrada i sortida de vehicles a la via púbica;
Atès que la baixa sol·licitada afecta un gual situat al carrer de Sant Agustí;
Vist el que disposa l’article 6 de l’ordenança municipal núm. 14 que regula el preu públic per l’entrada de vehicles a través de voreres,
Resolc concedir la baixa sol·licitada.
3.2.
Expedient 1131/2023. Casal Popular La Fura – ocupació espai públic. Vista la sol·licitud presentada i subscrita per Anna Pujol i Navarro, representant del Casal Popular La Fura, amb NIF núm. G25599721, en què demana autorització per ocupar la part superior de la plaça de Sant Pere els dies 15 de juny i 6 de juliol, de les 19.00 a les 21.00 hores, per dur a terme una taula rodona i un xou de teatre improvisat, respectivament, i que es prohibeixi l'aparcament i la circulació de vehicles de la zona;
Vist l'informe 271 emès per la Policia Local,
Resolc concedir el què sol·licita.
3.3. 
Expedient 1132/2023. Revetlla de Sant Joan – pl. de Sant Joan, dia 23 de juny de 2023. Vista la sol·licitud presentada i subscrita per Jordi Casaldàliga i Vilafranca, representant de l’Associació Juvenil Joventut Solsonina, amb NIF núm. G25746009, en què, amb motiu de la celebració de la revetlla de Sant Joan el dia 23 de juny, amb un sopar popular i un concert a la plaça de San Joan, de les 19.00 hores a les 02.00 hores, demana poder utilitzar el material que es detalla a continuació:
· 12 tarimes 1x2 metres
· 25 taulers amb els cavallets corresponents
· 225 cadires
· 8 tanques metàl·liques
· cubells per a poder fer la gestió dels residus
· una connexió al subministrament elèctric prop de la capella i una altra entre els arbres de la part baixa de la plaça
· permís per a fer foc per cuinar
· tallar la circulació de vehicles a la plaça i prohibir aparcar durant tot el dia.
Vist l’informe 272/2023 emès per la Policia Local, 
Resolc concedir el que sol·licita i comunicar al sol·licitant que només es podrà disposar de 10 tarimes i que el concert haurà de finalitzar a les 01.30 hores. L'autorització de l’actuació musical queda condicionada al compliment estricte dels horaris fixats i de les possibles incidències que es puguin produir. S'ha de deixar espai suficient per no impedir la circulació de qualsevol vehicle d’urgències, en cas de necessitat. Pel que fa a l'autorització per fer foc al carrer, es concedeix sense perjudici de l'autorització que calgui tramitar davant del Departament d'Acció Climàtica, Alimentació i Agenda Rural.
3.4.
Expedient 1133/2023. Associació de Veïns Sant Antoni de La Plana – celebració revetlla de Sant Joan, dia 23 de juny de 2023. Vista la sol·licitud presentada i subscrita per Antonio Ruiz Rosa, president de l'Associació de Veïns Sant Antoni de La Plana, amb NIF núm. G25293507, en què demana permís per poder celebrar la revetlla de Sant Joan i poder fer foc per coure botifarres el dia 23 de juny, i que es talli la circulació de vehicles en el carrer del Metge Cots;
Vist l’informe 273/2023 emès per la Policia Local,
Resolc concedir el que sol·licita i comunicar al sol·licitant que es deixarà una tanca de prohibit passar a la cruïlla del carrer del Metge Cots amb el carrer d'Àngel Guimerà, per poder tallar la circulació de vehicles. L’organització serà la responsable de l'espai ocupat, que no s'ocasioni molèsties als veïns de la zona i dels incidents que es puguin originar. Cal separar i gestionar correctament els residus generats per aquesta celebració i adreçar-se a l'Oficina Ambiental de Solsona, situada al carrer de Llobera, 31, baixos, per sol·licitar els contenidors per al reciclatge de les deixalles. Pel que fa a l'autorització per fer foc al carrer, es concedeix sense perjudici de l'autorització que calgui tramitar davant del Departament d’Acció Climàtica, Alimentació i Agenda Rural.
3.5. 
Expedient 1949/2019. Centre Sanitari del Solsonès, FPC – targeta de reserva d’estacionament. Vista la sol·licitud presentada i subscrita per Gemma Novelles, coordinadora d'infermeria del Centre Sanitari del Solsonès, FPC, en què demana autorització per poder aparcar un vehicle d’una professional sanitària del Centre a la zona reservada ubicada davant del mateix equipament,
Resolc concedir l'autorització sol·licitada a la professional sanitària que es detalla.
QUARTA. HISENDA
4.1.
Expedient 231/2021. Certificació núm. 5 – reforma del local per ubicar-hi el tanatori municipal de Solsona (lot 2) - instal·lacions. Vist l’informe favorable emès pels Serveis Tècnics Municipals, de data 3 de maig de 2023, en relació a la certificació núm. 5 de l’obra "Reforma de local per ubicar-hi el tanatori municipal de Solsona (lot 2) - instal·lacions", amb les referències que tot seguit es detallen:
Títol de l’obra: Reforma de local per ubicar-hi el tanatori municipal de Solsona (lot 2) – instal·lacions
Import total adjudicat amb IVA inclòs: 369.322,32 €
Empresa adjudicatària: Ilerfred, SL, amb CIF núm. B25207739
Tècnic director de l’obra: Anna Grau i Riu
Import de les obres executades anteriorment 362.177,71 €
Import de la cinquena certificació de l’obra 7.144,61 €
Import total certificat 369.322,32 €;
En base als fets exposats,
Resolc aprovar la certificació núm. 5 de l’obra "Reforma de local per ubicar-hi el tanatori municipal de Solsona (lot 2) - instal·lacions", que ascendeix a l’import de 7.144,61 €, i que s’haurà d’abonar a l’empresa adjudicatària, Ilerfred, SL, amb CIF núm. B25207739.
4.2.
Expedient 308/2022. Bonificació 100 % ICIO – instal·lació d'un sistema de captació d'energia solar fotovoltaica d'autoconsum en una instal·lació residencial - Ptda. de Sant Honorat. Vista la sol·licitud de bonificació del 100 % de l’impost sobre construccions, instal·lacions i obres (ICIO), per a l'obra d'instal·lació d'un sistema de captació d'energia solar fotovoltaica d'autoconsum en una instal·lació residencial situada a la partida de Sant Honorat, (ref. cadastral 25257A001000070000AO), llicència denegada per acord de la Junta de Govern Local el dia 9 de maig de 2022;
Vist l'informe emès pels Serveis Tècnics Municipals,
Resolc bonificar a la sol·licitant cent quaranta-set euros amb noranta-dos cèntims (147,92 €), corresponents al 100 % de l'ICIO.
CINQUENA. PERSONAL
5.1.
Expedient 1122/2023. Ajuntament d'Oliana – designació membre tribunal qualificador. Vist que la Junta de Govern Local del dia 27 de març de 2023 va acordar atendre la sol·licitud de la Secretaria de Governs Locals i Relacions amb l’Aran de col·laborar amb l’Escola d’Administració Pública de Catalunya, facilitant la inscripció per incorporar-se a la base de dades de col·laboradors per als tribunals de selecció de l’Escola d’Administració Pública fent difusió entre el personal funcionari de carrera i personal laboral fix de l’Ajuntament de Solsona amb la regulació dels permisos corresponents;
Vist que Sílvia Torralba Badrenas, amb DNI núm. ***5072**, s’ha inscrit a la base de dades de col·laboradors per als tribunals de selecció en representació de l'Escola d’Administració Pública de Catalunya;
Vist que l'Escola d'Administració Pública de Catalunya ha designat vocal suplent a titular Sílvia Torralba Badrenas, amb DNI núm. ***5072**, en el tribunal qualificador de la convocatòria per proveir un lloc de treball de socorrista a l’Ajuntament d’Oliana, i la persona designada com a vocal titular no pot assistir al tribunal segons manifesta Sílvia Torralba Badrenas;
Vist que l’Ajuntament d’Oliana, per Resolució de l’Alcaldia de data 6 de juny de 2023, ha comunicat que el tribunal s'ha de reunir el dia 15 de juny de 2023 a les 10 hores a l’Ajuntament d’Oliana,
Resolc concedir permís a Sílvia Torralba Badrenas, amb DNI núm. ***5072**, per assistir al tribunal qualificador de la convocatòria per proveir un lloc de socorrista a l’Ajuntament d’Oliana, el dia 15 de juny de 2023, a partir de les 10 hores.
Es recorda al personal col·laborador que haurà de justificar degudament l’assistència al tribunal de selecció. Cal que registri al sistema de control horari les hores destinades a aquesta tasca amb la incidència «Serveis a altres administracions». El nombre d’hores que computarà l’Ajuntament serà com a màxim les hores de la seva jornada ordinària. Les despeses de desplaçaments, dietes i indemnitzacions aniran a càrrec de l’administració on hagin estat designats. 
5.2.
Expedient 1103/2023. Permís per formació. Vista la sol·licitud presentada per una treballadora municipal, amb DNI núm. ***6586**, en què sol·licita permís per formació per fer el curs "Consciència corporal per a música", que impartirà Lluís Pascual i que organitza l’Escola Conservatori municipal de música de Vilanova i la Geltrú, en modalitat presencial els dies 26, 27 i 28 de juny de 2023, de les 10.30 a les 13.00 hores;
Vist que aqueta treballadora sol·licita que les hores d’aquest curs siguin tingudes en compte per a la setmana del 26 de juny i fer la resta d’hores proposa treballar-les el divendres 30 de juny;
Vist que la sol·licitant té autoritzada fins el dia d'avui un total de 18,63 hores de formació coincident amb la jornada de treball durant el curs 2022/2023;
Vist el que estableix el pacte-conveni de l'Ajuntament de Solsona a l'article 10,
Resolc aprovar la sol·licitud presentada, autoritzar les 7,5 hores de formació dels dies 26, 27 i 28 de juny i aprovar que el dia 30 de juny treballi les 7,13 hores restants de la setmana. Una vegada finalitzada la formació caldrà fer arribar el certificat corresponent. Si una vegada autoritzat el permís per formació no és possible fer la formació per manca de places al curs o per desistiment de la persona sol·licitant, cal comunicar-ho a Recursos Humans.
SISENA. SALUT
6.1. 
Expedient 1118/2023. Dia Mundial del Donant de Sang – il·luminació façana Ajuntament, dia 14 de juny de 2023. Vista la sol·licitud presentada i subscrita per M. Rosa Tristany i Prat, representant de l'Associació Donants de Sang del Solsonès, amb NIF. núm. G25696360, en què exposa que el dia 14 de juny se celebra el Dia Mundial del Donant de Sang, per la qual cosa demana que aquest dia s'il·lumini de color vermell la façana de l'Ajuntament per commemorar la diada,
Resolc il·luminar de color vermell la façana de l'Ajuntament el dia 14 de juny, en motiu del Dia Mundial del Donant de Sang, fins a les 23.00 hores, tal com marca la normativa actual.
SETENA. SERVEIS FUNERARIS
7.1. 
Expedient 1129/2023. Escola Arrels Secundària – visita tanatori. Vista la sol·licitud presentada i subscrita per Ariadna Ginestà i Capdevila, en representació de la Fundació Privada Escolar Mare de Déu del Claustre, amb CIF núm. G25293234, en què exposa que es prepara un projecte de síntesi pel curs de 2n d’ESO de l’Escola Arrels Secundària, que té, com a un dels seus objectius, conèixer el funcionament dels principals serveis de la ciutat i el funcionament administratiu i la gestió de l’Ajuntament, per la qual cosa sol·licita una visita de 12 alumnes al tanatori el dia 15 de juny, de les 11.00 a les 12.30 hores.
Resolc concedir el que sol·licita, si bé queda condicionat al fet que el dia previst no hi hagi cap sala de vetlla ocupada. 
VUITENA. SUBVENCIONS
8.1. 
Expedient 690/2023. Subvenció Departament d'Educació – Oficina Municipal d'Escolarització de Solsona, curs 2022-2023. Al DOGC núm. 8889, de 4 d’abril de 2023, es va publicar l’Ordre EDU/67/2023, de 30 de març, per la qual s’aprovaven les bases reguladores del procediment de concessió de subvencions als ajuntaments de Catalunya, destinades al finançament de les escoles municipals d’escolarització, per al curs 2022-2023.
Al DOGC núm. 8931, de 7 de juny de 2023, s’ha publicat la Resolució EDU/1929/2023, de 26 de maig, per la qual s’obre el procediment de convocatòria pública per a la concessió de subvencions als ajuntaments de Catalunya, destinades al finançament de les escoles municipals d’escolarització, per al curs 2022-2023.
Atès que, per acord de Junta de Govern Local de 8 de març de 2021 es va aprovar el Conveni entre l’Administració de la Generalitat de Catalunya, mitjançant el Departament d’Educació, i l’Ajuntament de Solsona per a la creació de l’Oficina Municipal d’Escolarització,
Resolc acollir-se a la convocatòria de la Resolució EDU/1929/2023 i sol·licitar una subvenció al Departament d’Educació per al finançament de les despeses de l’Oficina Municipal d’Escolarització de Solsona per al curs 2022-2023.
8.2. 
Expedient 695/2023. Subvenció Departament d'Educació – Escola Municipal de Música Joan Roure, curs 2021-2022. Al DOGC núm. 8890, de 5 d’abril de 2023, es va publicar l’Ordre EDU/66/2023, de 30 de març, per la qual s’aprovaven les bases reguladores del procediment de concessió de subvencions als ens locals de Catalunya, destinades al finançament de les escoles de música de la seva titularitat, del curs 2021-2022.
Al DOGC núm. 8931, de 7 de juny de 2023, s’ha publicat la Resolució EDU/1930/2023, de 24 de maig, per la qual s’obre el procediment de convocatòria pública per a la concessió de subvencions, als ens locals de Catalunya, destinades al finançament de les escoles de música de la seva titularitat, del curs 2021-2022.
Atès que l’Ajuntament de Solsona és titular de l’Escola Municipal de Música Joan Roure,
Resolc acollir-se a la convocatòria de la Resolució EDU/1930/2023 i sol·licitar una subvenció al Departament d’Educació per al finançament de l’Escola Municipal de Música Joan Roure, curs 2021-2022.
NOVENA. URBANISME
9.1. 
Expedient 1102/2023. Llicència urbanística – règim autoliquidació. Resolc donar compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019, i que es detalla tot seguit:
Llicència núm. AS-2023/119
DNI de la sol·licitant: ***9560**
Obres a realitzar: reforma de la cambra de bany d'un habitatge
Registre d’entrada: 2023-E-RE-942, del 2 de juny
Pagament de la llicència: 2 de juny de 2023.
9.2. 
Expedient 1135/2023. Llicència urbanística – règim autoliquidació. Resolc donar compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019, i que es detalla tot seguit:
Llicència núm. AS-2023/120
DNI de la sol·licitant: ***4826**
Obres a realitzar: reforma de la cambra de bany d'un habitatge
Registre d’entrada: 2023-E-RC-1621, de 8 de juny
Pagament de la llicència: 6 de juny de 2023.
9.3. 
Expedient 684/2023. Llicència urbanística – ampliació de la xarxa de baixa tensió aèria per a un nou subministrament, c/ de la Palla - Ptda. de Sant Bernat. Vista la sol·licitud presentada i subscrita per Josep Tristany i Casals, representant de Cardener Distribució Elèctrica, SLU, amb CIF núm. B25814724, en què demana llicència d’obres per ampliar la xarxa de baixa tensió aèria per a un nou subministrament al carrer de la Palla a la partida de Sant Bernat;
Vist l'informe emès pels Serveis Tècnics Municipals,
Resolc informar desfavorablement la llicència sol·licitada ja que l’article 166 del POUM de Solsona, en el seu punt 2 indica que: «les conduccions telefòniques de telecomunicacions, elèctriques i d’enllumenat públic en sòls urbà i urbanitzable seran soterrades». La mateixa proposta realitzada de forma soterrada seria factible.
DESENA. Donar compte d’aquest decret en la propera sessió del Ple de l’Ajuntament.

